paragraph_text: U prvoj su prostoriji izložene odore povijesnih postrojbi (povijesna odora Varaždinske građanske garde, Turopoljskih banderija, Karlovačke građanske garde, Kumpanjije iz Blata s otoka Korčule te odora Počasno-zaštitne bojne). Slijed nastavlja niz u kojem se upoznaje povijest Pakraca, počevši od rimskih legija, preko srednjeg vijeka, templara, Osmanlija, Zrinskih i Frankopana, do hajduka i pandura baruna Trenka. Najbogatiji dio zbirke vezan je uz Domovinski rat i modernog hrvatskog vojnika. Muzej posjeduje brojne eksponate iz Prvog i Drugog svjetskog rata, zastave iz ureda predsjednika Tuđmana s Brijuna i Kninske tvrđave te zbirku naoružanja iz različitih razdoblja i ratova.<ref>[https://hrvatski-vojnik.hr/od-stoljeca-vii-do-afganistana/ Od stoljeća VII. do Afganistana] Hrvatski vojnik, br. 648 (objavljeno 20. siječnja 2022., pristupljeno 19. prosinca 2022.)